CELEX: 32020R1987
Language: bg
Date: 2020-07-14 00:00:00
Title: Делегиран регламент (ЕС) 2020/1987 на Комисията от 14 юли 2020 година за допълване на Регламент (ЕС) № 1308/2013 на Европейския парламент и на Съвета и на Регламент (ЕС) № 1306/2013 на Европейския парламент и на Съвета по отношение на внасянето и освобождаването на обезпечения при управлението на тарифните квоти според хронологичния ред на подаване на заявленията

14.12.2020   
               
               
                  BG
               
               
                  Официален вестник на Европейския съюз
               
               
                  L 422/1
               
            
         ДЕЛЕГИРАН РЕГЛАМЕНТ (ЕС) 2020/1987 НА КОМИСИЯТА
         от 14 юли 2020 година
         за допълване на Регламент (ЕС) № 1308/2013 на Европейския парламент и на Съвета и на Регламент (ЕС) № 1306/2013 на Европейския парламент и на Съвета по отношение на внасянето и освобождаването на обезпечения при управлението на тарифните квоти според хронологичния ред на подаване на заявленията
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 186 от него,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (2), и по-специално член 66, параграф 3 от него,
         като има предвид, че:
         
                     (1)
                  
                  
                     С Регламент (ЕС) № 1308/2013 се определят правила за управлението на тарифните квоти и за специалното третиране на вноса от трети държави. Освен това с него на Комисията се предоставят правомощия да приема съответните делегирани актове и актове за изпълнение с цел да се осигури гладкото управление на тарифните квоти.
                  
               
                     (2)
                  
                  
                     В интерес на административното опростяване частично използваните тарифни квоти за селскостопански продукти се управляват на принципа „пръв пристигнал, пръв обслужен“ в съответствие с членове 49—54 от Регламент за изпълнение (ЕС) 2015/2447 на Комисията (3), в които се урежда управлението на тарифните квоти според хронологичния ред на датите на приемане на митническите декларации.
                  
               
                     (3)
                  
                  
                     Следва да се предвиди, че участието в тези тарифни квоти може да бъде обвързано с внасянето на обезпечение, за да се гарантира спазването на определени изисквания, свързани с преработката, специфичната употреба, стандартите за качество на продуктите, както и клането и угояването на животните. Тези изисквания са подробно определени за всяка съответна тарифна квота в акт за изпълнение, приет съгласно член 187 от Регламент (ЕС) № 1308/2013.
                  
               
                     (4)
                  
                  
                     С цел опростяване на процедурата и законодателството е целесъобразно действащите правила за управление на тарифните квоти, управлявани чрез прилагане на метода, основан на принципа „пръв пристигнал, пръв обслужен“, които се съдържат в редица актове на Съюза, да се заменят с един акт. Следователно регламенти (ЕО) № 440/96 (4), (ЕО) № 1831/96 (5), (ЕО) № 2133/2001 (6), (ЕО) № 2094/2004 (7), (ЕО) № 937/2006 (8), (ЕО) № 437/2009 (9), (ЕО) № 438/2009 (10), (ЕО) № 933/2009 (11), (ЕО) № 1064/2009 (12), (ЕС) № 1085/2010 (13) и (ЕС) № 59/ 2011 (14) на Комисията и регламенти за изпълнение (ЕС) № 1354/2011 (15), (ЕС) № 481/2012 (16), (ЕС) № 988/2014 (17), (ЕС) № 989/2014 (18), (ЕС) № 1233/2014 (19), (ЕС) 2015/2405 (20), (ЕС) 2017/1466 (21) и (ЕС) 2018/567 (22) на Комисията следва да бъдат отменени.
                  
               
                     (5)
                  
                  
                     С цел да се осигури плавен преход към предвидените в настоящия регламент правила, както и да се изпълни задължението за уведомяване на Световната търговска организация за правилата преди началото на тяхното прилагане, е целесъобразно прилагането на настоящия регламент да се отложи за периодите на тарифните квоти, които започват от 1 януари 2021 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Обхват
            С настоящия регламент се установяват правила, допълващи разпоредбите на регламенти (ЕС) № 1308/2013 и (ЕС) № 1306/2013 по отношение на внасянето и освобождаването на обезпечения при управлението на тарифните квоти според хронологичния ред на подаване на заявленията.
         
         
            Член 2
            Внасяне на обезпечение
            Прилагането на по-ниска ставка на вносното мито в рамките на тарифна квота, управлявана според хронологичния ред на подаване на заявленията, може да бъде обвързано с внасянето на обезпечение пред компетентните органи.
            Операторите внасят обезпечението в момента на подаване на заявление за разрешение за специфична употреба в съответствие с член 211 от Регламент (ЕС) № 952/2013 на Европейския парламент и на Съвета (23) или когато подават митническата декларация за допускане за свободно обращение на стоките, според случая.
            Обменният курс се определя в съответствие с член 106 от Регламент (ЕС) № 1306/2013.
         
         
            Член 3
            Освобождаване и задържане на обезпечения
            
               1.   Обезпечението се освобождава веднага след като компетентният орган е получил задоволително доказателство, че свързаните с това обезпечение изискания са изпълнени.
            
            
               2.   Ако съответните изисквания не са изцяло изпълнени, от обезпечението се освобождава такава част, която е пропорционална на количеството, за което са изпълнени изискванията. Размерът от обезпечението, който не е освободен, се задържа в съответствие с член 24 от Делегиран регламент (ЕС) № 907/2014 на Комисията (24).
            
         
         
            Член 4
            Отмяна
            Следователно регламенти (ЕО) № 440/96, (ЕО) № 1831/96, (ЕО) № 2133/2001, (ЕО) № 2094/2004, (ЕО) № 937/2006, (ЕО) № 437/2009, (ЕО) № 438/2009, (ЕО) № 933/2009, (ЕО) № 1064/2009, (ЕС) № 1085/2010 и (ЕС) № 59/2011 и регламенти за изпълнение (ЕС) № 1354/2011, (ЕС) № 481/2012, (ЕС) № 988/2014, (ЕС) № 989/2014, (ЕС) № 1233/2014, (ЕС) 2015/2405, (ЕС) 2017/1466 и (ЕС) 2018/567 се отменят, считано от 1 януари 2021 г.
            Те обаче продължават да се прилагат за периодите на тарифни квоти, които все още не са приключили към тази дата.
         
         
            Член 5
            Влизане в сила и прилагане
            Настоящият регламент влиза в сила на седмия ден след деня на публикуването му в Официален вестник на Европейския съюз.
            
            Настоящият регламент се прилага за периодите на тарифните квоти, които започват от 1 януари 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 671.
         
            (2)  ОВ L 347, 20.12.2013 г., стр. 549.
         
            (3)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
         
            (4)  Регламент (ЕО) № 440/96 на Комисията от 11 март 1996 г. относно откриване и управление на тарифни квоти на Общността за някои смеси малцови кълнове и ечемичени отсевки (ОВ L 61, 12.3.1996 г., стр. 2).
         
            (5)  Регламент (ЕО) № 1831/96 на Комисията от 23 септември 1996 г. относно откриване и управление на тарифни квоти на Общността съгласно ГАТТ за някои плодове и зеленчуци и продукти от преработени плодове и зеленчуци, считано от 1996 година (ОВ L 243, 24.9.1996 г., стр. 5).
         
            (6)  Регламент (ЕО) № 2133/2001 на Комисията от 30 октомври 2001 г. относно откриване и управление на някои тарифни квоти за Общността и тарифни тавани в сектора на зърнените култури, и за отмяна на регламенти (ЕО) № 1897/94, (ЕО) № 306/96, (ЕО) № 1827/96, (ЕО) № 1970/96, (ЕО) № 1405/97, (ЕО) № 1406/97, (ЕО) № 2492/98, (ЕО) № 2809/98 и (ЕО) № 778/1999 (ОВ L 287, 31.10.2001 г., стр. 12).
         
            (7)  Регламент (ЕО) № 2094/2004 на Комисията от 8 декември 2004 г. относно откриване и предоставяне за управление на тарифна квота на 10 000 t зърно от овес, попадащо също под код по КН 1104 22 98 (ОВ L 362, 9.12.2004 г., стр. 12).
         
            (8)  Регламент (ЕО) № 937/2006 на Комисията от 23 юни 2006 г. за откриване и предоставяне за администриране тарифна квота на Общността за зърнен глутен с произход от Съединените американски щати (ОВ L 172, 24.6.2006 г., стр. 9).
         
            (9)  Регламент (ЕО) № 437/2009 на Комисията от 26 май 2009 г. за откриване и управление на тарифна квота на Общността за внос на млади мъжки говеда за угояване (ОВ L 128, 27.5.2009 г., стр. 54).
         
            (10)  Регламент (ЕО) № 438/2009 на Комисията от 26 май 2009 г. за откриване и управление на тарифни квоти на Общността за бикове, крави и юници, различни от тези за клане, от някои алпийски и планински породи (ОВ L 128, 27.5.2009 г., стр. 57).
         
            (11)  Регламент (ЕО) № 933/2009 на Комисията от 6 октомври 2009 г. относно определяне на подробни правила за прилагане на Регламент (ЕО) № 779/98 на Съвета по отношение на отварянето и управлението на някои тарифни квоти за внос в Общността на продукти в сектора на птичето месо с произход от Турция (ОВ L 263, 7.10.2009 г., стр. 9).
         
            (12)  Регламент (ЕО) № 1064/2009 на Комисията от 4 ноември 2009 г. относно откриването и управлението на тарифна квота на Общността за внос на ечемик за пивоварни цели от трети държави (ОВ L 291, 7.11.2009 г., стр. 14).
         
            (13)  Регламент (ЕС) № 1085/2010 на Комисията от 25 ноември 2010 г. относно откриването и управлението на някои годишни тарифни квоти за внос на сладки картофи, маниока, нишесте от маниока и други продукти с кодове по КН 0714 90 11 и 0714 90 19, и за изменение на Регламент (ЕС) № 1000/2010 (ОВ L 310, 26.11.2010 г., стр. 3).
         
            (14)  Регламент (ЕС) № 59/2011 на Комисията от 25 януари 2011 г. за откриване и управление на тарифни квоти на Съюза за вина с произход от Република Сърбия (ОВ L 22, 26.1.2011 г., стр. 1).
         
            (15)  Регламент за изпълнение (ЕС) № 1354/2011 на Комисията от 20 декември 2011 г. за откриване на годишни тарифни квоти на Съюза за овце, кози, овче и козе месо (ОВ L 338, 21.12.2011 г., стр. 36).
         
            (16)  Регламент за изпълнение (ЕС) № 481/2012 на Комисията от 7 юни 2012 г. за определянето на правила за управление на тарифна квота за внос на висококачествено говеждо месо (ОВ L 148, 8.6.2012 г., стр. 9).
         
            (17)  Регламент за изпълнение (ЕС) № 988/2014 на Комисията от 18 септември 2014 г. за откриване и управление на тарифни квоти на Съюза за селскостопански продукти с произход от Република Молдова (ОВ L 278, 20.9.2014 г., стр. 12).
         
            (18)  Регламент за изпълнение (ЕС) № 989/2014 на Комисията от 19 септември 2014 г. за откриване и управление на тарифни квоти на Съюза за селскостопански продукти с произход от Грузия (ОВ L 278, 20.9.2014 г., стр. 16).
         
            (19)  Регламент за изпълнение (ЕС) № 1233/2014 на Комисията от 18 ноември 2014 г. за изменение на Регламент (ЕО) № 2597/2001 относно отваряне и управление на общностните тарифни квоти за някои видове вина с произход от Република Хърватска и бившата югославска република Македония (ОВ L 332, 19.11.2014 г., стр. 11).
         
            (20)  Регламент за изпълнение (ЕС) 2015/2405 на Комисията от 18 декември 2015 г. за откриване и управление на тарифни квоти на ЕС за селскостопански продукти с произход от Украйна (ОВ L 333, 19.12.2015 г., стр. 89).
         
            (21)  Регламент за изпълнение (ЕС) 2017/1466 на Комисията от 11 август 2017 г. за откриване и управление на тарифни квоти на Съюза за вина с произход от Косово (ОВ L 209, 12.8.2017 г., стр. 8).
         
            (22)  Регламент за изпълнение (ЕС) 2018/567 на Комисията от 12 април 2018 г. за откриване и управление на тарифни квоти за внос на колбаси и свинско месо с произход от Исландия (ОВ L 95, 13.4.2018 г., стр. 11).
         
            (23)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
         
            (24)  Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стр. 18).